Kralendijk

Kralendijk ta e kapital di Boneiru, un di e tres isla konstituyente di Hulanda Karibense. E lenga papiá mas tantu den e suidat ta Papiamentu, pero Hulandes i Ingles tambe ta hopi husá. E nòmber ta bini for di e palabra hulandes, Koralendijk ku kemen, Ref di Koral, of Dijk di Koral. E nòmber na papiamentu pa e suidat aki ta Playa. Na 2017 e poblashon di su sinku barionan, Antriol, Nikiboko, Nort di Saliña, Playa i Tera Kòrá, tabata suma 10.620 hende. Bonaire, bevolkingscijfers per buurt, Centraal Bureau voor de Statistiek, 2017

Historia
E sitio aki ta kaminda siglo despues ku Johannes van Walbeeck a konkistá e isla, barkunan ku bini Boneiru tabata usé, komo aki nan tabata yega mas serka tera pa tira nan anker. E nòmber Kralendijk ta bini fo'i forma di un dijk di naturalisa ku a surgi di un Tormenta di Sùitwèst ku siglonan tras di otro a tormentá e isla i a trese un kantidat di piedra di koral riba e kosta sùitwèst di Boneiru i Klein Boneiru. Hulandesnan ku tabata bini riba e isla aki, ku na nan pais natal ta traha dijk pa wanta olanan di laman den temporada di tormenta, a bin kompará e sitio aki k'un dijk di piedranan di koral, asina e nòmber Kralendijk a surgí, ku ta nifika dijk di koraalsteen. Tras di e dijk aki tin e sabana ku temporada di yobida i tempestat ta yena ku awa i te awendia tin un parti di e sabana aki ta yena ku awa. E hulandesnan ku a bini aki siglo pasa tabatin nesesidat di hopi salu pa peska di haring, nan tabata importá salu fo'i sùit Oropa. Den tempu di guera di ochenta aña (1568-1648) hulandesnan no por a importá salu fo'i Spaña i Portugal, nan a disidí pa manda un flota den Karibe. thumb|left|Un kas na Kralendijk (1976) Na aña 1633 nan a haya salu riba e isla di Sint Maarten i na aña 1634 nan konkistá Kòrsou, Aruba i Boneiru, aki tambe nan a haya salu. E siglonan despues nan eksportá hopi salu fo'i Boneiru. Fo'i aña 1623 dos aña despues ku a funda West Indische Compagnie (W.I.C.) ya barkunan di compagnie a bishitá e islanan ABC. Den eskrituranan di W.I.C. ta para ku Jan Jaricks i almirante Boudewijn Hendrick a bishitá Boneiru i nan a bai ku bestianan chikitu ku e indjannan tabata kria i laga nan prisoneronan spaño tras. Despues ku W.I.C. a pone un komandùr ku un par di solda pa warda e katibunan di compañy ku a kuminsa ku eksplotashon dje saliñanan di salu. Tabata prohibí pa kolonialistanan bin habitá riba e isla, pero na aña 1791 ku W.I.C a bai fayit mas oropeonan a bin biba na Boneiru. E katibunan di W.I.C. a bira katibunan di Rei.

Bou di komando di Inglaterra
Dia ku e Inglesnan konkistá e isla na aña 1807 nan pone un komandante riba e isla, ku a laga komershante fo'i Oropa bin habitá riba e isla. E komandante ku no tabata sa kiko e mester hasi ku e isla a verpacht'é ku privadonan ku a kuminisa kap hopi palu di brasia pa traha verf. Ront di aña 1810 net 200 aña pasa e hulandes riba e isla a kuminsa traha e fòrti i tambe e kas di komandante riba e sitio aki. E fòrti, Fort Oranje, tabata pa defendé e isla fo'i man di piratanan ku tabata aktivo den e besindario. Aki tabatin tambe e depósito di merkansia pa gobernador. Ku despues nan tabata usa komo prisòn. E komershantenan fo'i Oropa ku a habitá riba Boneiru a kuminsa traha kas den besindario dje sabana tras di koral dijk (Kralendijk). Na 13 di ougustus 1814 dia di konvenshon na London a sera un akuerdo ku Inglatera pa duna Hulanda (Reino Union Hulandes) e kolonianan, na 19 di ougùstùs 1816 Hulanda a haya islanan bèk. Hulanda a pone Isaac Debrot komo komandùr na Boneiru. Isaac Debrot a nase na Neuchâtel (Suisa) aña 1771, e tabata onderofficier den servisio hulandes. Na aña 1793 Isaac Debrot a bini Kòrsou. Na aña 1837 e hulandesnan a kuminsa traha un kas nobo pa gobernador ku awendia ta ofisina di eilandsbestuur. Na aña 1868 nan traha un tornu di palu i despues na aña 1932 a lanté di piedra. Poko poko nan tabata dempel pida dje sabana pegá ku laman pa traha kas. Asina Kralendijk (Playa den boka di pueblo) a krese i bira un pueblo chikitu i awendia ta kapital di Boneiru. Tras dje sabana aki tin dos bario Nikiboko i Tera Kòra ku a surgi añanan despues. Nort di Saliña i Antriol ta e barionan mas bieu na Boneiru despues dje pueblo Rincon.

Transportashon
Kralendijk ta sirbí pa Aeropuerto Internashonal di Boneiru. Taksinan ta disponibel den e suidat i na e aeropuerto. No tin un servisio di bus públiko, pero taksinan kolektivo ta koré entre Kralendijk i Rincon. E servisio di hür outo ta disponibel na e aeropuerto. Hürmentu di baiskel anto skooter ta disponibel den e suidat. Tin un servisio di taksi di awa ku ta kore bai Klein Bonaire for di e parti downtown.

Ekonomia
Antes, Dutch Antilles Express (DAE), un aeroliñea tabata situá na e Plasa Medardo SV Thielman na Kralendijk."Privacy statement." Dutch Antilles Express. Retrieved on October 30, 2010. Pero na aprel 2007 el a muda pa e isla di Kòrsou. Su sentral di yamada, departamentunan di kontabilidat i sistema di hendel te ainda a keda na Boneiru.

Category:Boneiru